Diari Oficial de la Generalitat Valenciana


Sumari del DOGV 9794, del 22-02-2024 (2024/1521)

Anunci de consulta pública prèvia del projecte de decret del Consell pel qual es modifica el Decret 30/2020, de 28 de febrer, del Consell, de regulació del Consell Valencià de Responsabilitat Social.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9794

Data del DOGV
:   22-02-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/1521


Data del document
:   16-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Anunci

Descriptors 

:   * Conselleria d'Hisenda, Economia i Administració Pública

Anunci de consulta pública prèvia del projecte de decret del Consell pel qual es modifica el Decret 30/2020, de 28 de febrer, del Consell, de regulació del Consell Valencià de Responsabilitat Social. [2024/1521]  
D'acord amb el que s'establix en l'article 133.1 de la Llei 39/2015, d'1 d'octubre, del procediment administratiu comú de les administracions públiques, es planteja una consulta pública prèvia a la redacció del projecte de decret del Consell pel qual es modifica el Decret 30/2020, de 28 de febrer, del Consell, de regulació del Consell Valencià de Responsabilitat Social, durant un termini de deu dies hàbils a partir de la publicació del present anunci, a fi de donar audiència als ciutadans afectats i obtindre totes aquelles aportacions addicionals que puguen fer-se per altres persones o entitats.  
  
Les aportacions i opinions al projecte es podran remetre a la següent adreça de correu electrònic: xgielqdref@hdc.rc.  
  
  
A) PROBLEMES QUE ES PRETENEN SOLUCIONAR   
AMB LA INICIATIVA 1. Agilitzar els debats amb la reducció dels assistents a les reunions, sense alterar la representativitat.  
2. Afavorir grups de treball dinàmics i evitar les estructures rígides executives.  
3. Augmentar el nombre de sessions.  
4. Simplificar-ne el funcionament eliminant una certa regulació singular.  
B) NECESSITAT   
I OPORTUNITAT DE L'APROVACIÓ La naturalesa dinàmica de la responsabilitat social de les entitats exigix continus canvis en les estructures, normatives o no, que definisquen quines conductes i accions han d'afavorir-se o evitar-se.  
Estes accions exigixen modificacions ràpides de les normes que regulen la sostenibilitat i a més un sistema d'integració en elles de les normes europees.  
El Consell Valencià de Responsabilitat Social va ser creat i regulat parcialment en la Llei 18/2018, de 13 de juliol, de la Generalitat, per al foment de la responsabilitat social.  
És necessari, per a mantindre la seua eficàcia i afavorir el compliment dels seus fins, disminuir-ne la composició i eliminar algunes singularitats procedimentals diferents de la regulació general dels òrgans col·legiats, que no són exigides per l'existència de peculiaritats organitzatives de les administracions públiques en què s'integren.  
C) OBJECTIUS DE LA NORMA Es perseguix simplificar el funcionament del Consell Valencià de Responsabilitat Social sense reduir-ne el caràcter d'òrgan de consulta de referència per a la promoció i l'assessorament en la programació de les polítiques en matèria de responsabilitat social.  
D) POSSIBLES SOLUCIONS ALTERNATIVES REGULADORES I NO REGULADORES Per tractar-se d'una modificació d'un decret en vigor, el Decret 30/2020, de 28 de febrer, del Consell, de regulació del Consell Valencià de Responsabilitat Social, l'única alternativa és la reguladora.  
  
  
  
València, 16 de febrer de 2024.- El director general de Economia: José Vicente Todolí Masquefa.